AIŠKINAMASIS RAŠTAS

Dėl Petro Mazūros prašymo atleisti nuo žemės mokesčio

**1. Parengto tarybos sprendimo projekto tikslai ir uždaviniai**

Lietuvos Respublikos vietos savivaldos įstatymo 16 straipsnio 2 dalies 18 punktas reglamentuoja, kad Savivaldybės tarybos kompetencija yra sprendimų teikti mokesčių, rinklavų ir kitas įstatymų nustatytas lengvatas savivaldybės biudžeto sąskaita priėmimas.

Lietuvos Respublikos žemės mokesčio įstatymo 8 straipsnio 3 punktas nustato, kad savivaldybių tarybos turi teisę savo biudžeto sąskaita sumažinti mokestį arba visai nuo jo atleisti.

2023 m. kovo 7 d. gautas Petro Mazūros, gyvenančio Darbo g. 17, Molėtuose, prašymas dėl žemės mokesčio lengvatos suteikimo.

2020 m. lapkričio 5 d. Petras Mazūra kreipėsi į Molėtų rajono savivaldybės administraciją dėl žemės mokesčio sumažinimo. Administracijos siūlymu ir 2020 m. gruodžio 17 d. Molėtų raono savivaldybės tarybos sprendimu Nr. B1-306 „Dėl Petro Mazūros prašymo atleisti nuo žemės mokesčio“, Petras Mazūra nebuvo atleistas nuo žemės mokesčio.

2023 m. vasario 9 d. (registracija B19-85) Petras Mazūra kreipėsi į Molėtų rajono savivaldybės administraciją dėl Molėtų miesto ir Ažubalių kaimo teritorių ribų pakeitimo. Molėtų rajono savivaldybės administracija pateikė atsakymą (2023 m. vasario 23 d. raštas Nr. B22-504), kad administracija neprieštaraua tokiam gyvenamųjų vietovių ribų pakeitimui, tačiau ribų keitimas yra ilgas procesas, kurio metu turi būti atliekami tam tikri privalomi veiksmai. Tokio plano parengimas, suderinimas, tvirtinimas gali užtrukti 18-24 mėnesius.

Petras Mazūra, įvertinęs situaciją, 2023 m. kovo 7 d. dar kartą kreipėsi į Molėtų rajono savivaldybės administraciją prašydamas kol bus pakoreguotos miesto ribos, sumažinti žemės mokestį ir palikti jį tokį, koks buvo iki Ažubalių k. prijungimo prie miesto dienos.

Savivaldybės administracija apsvarsčiusi Petro Mazūros prašymą, siūlo tarybai atleisti Petrą Mazūrą nuo žemės mokesčio už 2023 metus 100 procentų už žemės sklypą, esantį adresu: Molėtai, unikalus Nr. 6237-0002-0034, 2,8126 ha (priskaičiuota mokesčių suma už 2022 metus yra 52 Eur).

Lentelėje pateikiama informacija apie Petro Mazūros žemės sklypus ir priskaičiuotus žemės mokesčius:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil.  Nr. | Uni-kalus nume-ris | Adresas | Sklypų plotas  (pagal NTR duome-nis) | Apmokes- tinamoji  vertė | Apmokes-tina- moji vertė po pritaikyto koeficiento 0,35 (ŽMĮ 9 str.4 d.) | Žemės mokes-čio tarifas | Taiko-mos lengva-tos vertė  (ŽMĮ 8 str.) (2 ha) | Apskai- čiuota mokesčio suma  iš viso: |
| **1.** | **Žemės mokestis** | |  |  |  |  |  |  |
| 1.1. | 4400-4671-6765 | Ažubalių k. Luokesos sen. Molėtų r. | 6,8226 | 24700 | 8645,00 | 0,9 |  | 77,81 |
| 1.2. | 6237-0002-0026 | Darbo g. 17, Molėtai (namų valda) | 0,271 | 12764,77 | 12764,77 | 0,50 | 23,55 | 40,27 |
| 1.3. | 6237-0002-0034 | Molėtų m. | 2,8126 | 16600 | 5810,00 | 0,9 |  | 52,29 |
| **Iš viso :** | | | **9,9062** | **54064,77** | **27219,77** |  | **19,01** | **170** |

**2. Siūlomos teisinio reguliavimo nuostatos:**

Sprendimu teisinio reguliavimo nuostatos nėra nustatomos.

**3. Laukiami rezultatai:**

Petras Mazura bus atleistas nuo žemės mokesčio 2023 m. 100 procentų už žemės sklypą, esantį adresu: Molėtai, unikalus Nr. 6237-0002-0034, 2,8126 ha (priskaičiuota mokesčių suma už 2022 metus yra 52 Eur).

**4. Lėšų poreikis ir jų šaltiniai:**

2023 m. biudžetas gaus mažiau žemės mokesčio.

**5. Kiti sprendimui priimti reikalingi pagrindimai, skaičiavimai ar paaiškinimai.**